Document ID: 32011D0396

A BIZOTTSÁG VÉGREHAJTÁSI HATÁROZATA
(2011. július 4.)
a veszettség elleni vakcinák hatékonyságát ellenőrző szerológiai vizsgálatok elvégzésének egy Japánban működő laboratórium számára történő engedélyezéséről
(az értesítés a C(2011) 4595. számú dokumentummal történt)
(EGT-vonatkozású szöveg)
(2011/396/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
mivel:
(1)
A 2000/258/EK határozat a Nancyban (Franciaország) található Agence nationale de sécurité sanitaire de l’alimentation, de l’environnement et du travail elnevezésű intézetet (a továbbiakban: ANSES) (korábban Agence française de sécurité sanitaire des aliments, AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként.
(2)
Az említett határozat egyben előírja, hogy az ANSES feladata, hogy dokumentálja a harmadik országokban működő laboratóriumokról a veszettség elleni vakcinák hatékonyságát ellenőrző szerológiai vizsgálatok elvégzésére való engedélyezésük céljából készült értékelést.
(3)
Japán illetékes hatósága kérelmezte egy, a területén működő laboratórium részére az említett szerológiai vizsgálatok végzésének jóváhagyását. Ezt a kérelmet egy, az erről a laboratóriumról 2011. február 4-én az ANSES által készített kedvező jelentés támogatta.
(4)
Az említett laboratórium számára ezért engedélyezni kell a veszettség elleni vakcinák hatékonyságát ellenőrző szerológiai vizsgálatok végzését kutyákon, macskákon és görényeken.
(5)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/258/EK határozat 3. cikkének (2) bekezdésének megfelelően az alábbi laboratórium jogosult veszettség elleni vakcinák hatékonyságát ellenőrző szerológiai vizsgálatokat végezni kutyákon, macskákon és görényeken:
Laboratory Department, Animal Quarantine Service (Laboratóriumi Osztály, Állat-egészségügyi Karanténszolgálat)
Ministry of Agriculture, forestry and fisheries (Mezőgazdasági, Erdészeti és Halászati Minisztérium)
11-1, Haramachi, Isogo-ku
Yokohama
Kanagawa 235-0008
Japán
2. cikk
Ezt a határozatot 2011. augusztus 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2011. július 4-én.

Labels: 7
0
18
6